《行藏》
宋代·陈普

四时昼夜有成姿，用舍行藏亦易知。祭器无周应独抱，儒冠有越莫空资。

乱由径窦人皆笑，不出门庭鬼亦疑。千古常经川上水，莫将闲气动诗脾。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。